Polo xeneral, un censu de población puede facer delles actividaes estra que nun se correspuenden específicamente cola operación censal estadística. Búscase calcular el númberu d'habitantes d'un país de territoriu dellimitáu, correspondiente a un momentu o periodu dau, pero aprovéchase igualmente pa llograr una serie de datos demográficos, económicos y sociales rellativos a esos habitantes, consideraes dende un puntu de vista cuantitativu. Ye la fonte primaria de les estadístiques básiques de población que son necesaries pa fines gubernamentales y aspeutos de planificación económica y social.